Tänään USA:n sotilaat nostivat lippunsa Kandaharin ylle.
Lippu oli sama…
18. JOULUKUUTA 2001
…jota lennätettiin nollapisteellä -
ja jonka osa -
WTC-uhrien perheistä allekirjoitti.
Sillä välin eteläisen afganistanilaisen kaupungin -
elämä näyttää palautuvan normaaliksi -
kovalinjaisen islamilaisen hallinnon kaatumisen jälkeen.
Kandaharin vapautuksen jälkeen -
Afganistanin Taliban-johtajat,
jotka olivat yhä siellä,
samoin kuin al-Qaidan johtajiston jäänteet…
KIRJAILIJA ENTINEN KIRJEENVAIHTAJA
…jotka olivat yhä paikalla,
ymmärsivät menettäneensä Afganistanin.
KANDAHAR, AFGANISTAN TALIBANIN KAATUMISEN JÄLKEEN
Jos Taliban olisi vastannut Amerikan vaatimuksiin -
ja luovuttanut bin Ladenin -
sekä tuhonneet al-Qaidan sotilastukikohdat -
Afganistanissa,
ja estäneet al-Qaidalta pääsyn maahan,
on selvää, etteivät amerikkalaiset olisi tulleet Afganistaniin.
Heidän tappionsa oli väistämätön.
Kerroimme Talibanille, etteivät he voisi pysäyttää -
tätä hyökkäystä kaupunkeihin.
He joutuisivat hylkäämään kaupungit.
Heidän pitäisi arvioida strategiansa uudestaan.
Heidän sotilastukikohtansa eivät kykenisi puolustautumaan.
Ja ne nujerrettaisiin helposti.
Useimmat uskoivat, että sota oli siinä kohtaa ohi.
KIRJAILIJA
Valitettavasti al-Qaidan, Taliban-hallinnon,
Afganistanin -
ja terroristisolujen tuhoaminen ympäri maailmaa oli vain askel -
joillekin Washingtonissa lähteä uuteen sotaan…
ENTINEN FBI:N ERIKOISAGENTTI
…Irakiin.
Aloimme vetää resursseja pois laillisesta taistelusta,
joka koski syyskuun 11. päivän iskuja,
mennäksemme maahan, joka ei liittynyt niihin mitenkään.
Minun käskystäni -
liittoutuman joukot ovat alkaneet iskeä valittuihin armeijan kohteisiin -
heikentääksemme Saddam Husseinin hyökkäyskapasiteettia.
NETFLIX-DOKUMENTTISARJA
OSA 5 HYVÄ SOTA
KABUL, AFGANISTAN
Vuoden 2001 loppu oli Afganistanissa optimismin -
ja mahdollisuuksien aikaa,
kun Afganistan alkoi nousta…
VALKOISEN TALON AFGANISTAN-POLITIIKAN JOHTAJA
…noin viisi vuotta kestäneestä pimeydestä.
Kuin verhot olisi avattu, auringonvalo valaisi tilan,
ja afganistanilaiset näkivät tilaisuuden.
Ensimmäistä kertaa kaduilla -
kuulee taas musiikkia, joka oli kielletty Talibanin hallitessa.
Miehet jonottavat pitkään ajellakseen partansa,
jotka olivat myös pakollisia.
Afganistanin kansa sai uutta toivoa,
varsinkin kun kansainvälinen yhteisö tuli.
Talibanin kaikottua Kabulin asukkaat palaavat.
Ne, jotka eivät kestäneet Talibanin suvaitsemattomuutta,
palaavat kotiin pääkaupunkiin.
Tulimme Kabuliin Talibanin kaaduttua.
Toin burkani Kabuliin, mutta saavuttuani näin, etteivät -
monet naiset käyttäneet burkaa,
koska Taliban ei enää kontrolloinut Kabulia.
Saatoin palata kaduille pelkäämättä Taliban piiskaamista…
ENSIMMÄINEN NAISPUOLINEN EDUSKUNNAN PUHEENJOHTAJA
…ja voisin hengittää ihmisenä.
Yhdysvaltain armeija osaa taistella sotia -
ja päihittää vihollisensa.
Se ei ole kovin taitava keksimään, mitä seuraavaksi tapahtuu.
Kun Taliban oli karkotettu Kabulista ja Kandaharista,
ja suurin piirtein maan alle,
USA:n armeijalla ei ollut jatkosuunnitelmaa.
Miten maa saataisiin vakautettua?
Miten autettaisiin peruspalvelujen suhteen?
Miten maasta tehtäisiin moderni?
Ei ollut selvää,
mitä haluaisimme tehdä ja milloin.
Halusimme kuitenkin varmistaa…
SUURLÄHETTILÄS
…kehittyi Afganistan miten tahansa,
ettei siitä voisi tulla tukikohtaa -
maahamme kohdistuville hyökkäyksille.
Siitä erimielisyydet alkoivat.
Minusta tuntui,
että kansakuntaa on eheytettävä, jos sen takuun haluaa.
Pitää olla tietoliikenneyhteyksiä,
hyviä teitä joukkojen siirtämistä varten -
ja jotta viljelijät saavat tuotteitaan torille.
Minimalistit sanoivat: "Emme välitä pätkääkään.
Meitä ei tämä kiinnosta. Häivytään sieltä."
Se oli Rumsfeldin linja.
Kaadetaan epämiellyttävä hallinto -
mahdollisimman pienellä voimalla ja häivytään sen jälkeen.
Kaikki muu on turhaa.
Jos meidän pitää palata vuosikymmenen päästä, palaamme sitten.
Joulukuussa 2001 kenraali Tommy Franks, joka oli sotapäällikkö Afganistanissa,
sai kutsun Rumsfeldilta -
tulla presidentti Bushin maatilalle Texasiin.
Hänelle piti antaa vaihtoehtoja Irakin suhteen.
Tora Boran taistelu oli vasta päättynyt.
Bin Ladenia etsittiin yhä. He halusivat tuoda asiat päätökseen.
Saman tien samaa kenraalia käskettiin -
keskittymään Irakin vastaisiin toimiin.
Puolustusministeri Donald Rumsfeld tapasi Naton johtajat -
keskustellakseen terrorismin vastaisesta sodasta.
Ainoa tapa hoidella maailmanlaajuinen terroristiverkosto -
on kitkeä se juurineen.
Todisteet tiedustelulähteistä, salaiset viestinnät -
ja pidätettyjen lausunnot -
paljastavat, että Saddam Hussein auttaa ja suojelee terroristeja,
mukaan lukien al-Qaidan jäseniä.
Sanoimme rohkeasti, ettei…
APULAISJOHTAJA, FBI TERRORISMIN TORJUNTA
…al-Qaidan toiminta ulottunut Irakiin.
Monet sanoivat: "He ovat kaikkialla Irakissa.
Heidät pitää hoidella samalla kuin hoidamme Afganistanin."
Se ei ollut totta.
Monet neokonservatiivisista -
sotahaukoista Bushin hallinnossa ajattelivat,
että oli virhe jättää Saddam Hussein valtaan -
ensimmäisessä Persianlahden sodassa -
ja että Yhdysvaltojen olisi pitänyt kaataa hänet vuosia aiemmin.
Se oli ollut menetetty tilaisuus.
He näkivät tämän tilaisuutena tehdä asialle jotain.
Yritimme vakuuttaa koko maailman YK:ssa,
että Saddam ja bin Laden kehittelivät joukkotuhoaseita.
Se oli Colin Powellin puhe.
Haluan kohdentaa huomionne -
pahaenteiseen liitokseen…
5. HELMIKUUTA 2003
…Irakin ja al-Qaida -terroristiverkoston välillä.
Se yhdistää klassiset terroristijärjestöt -
ja modernit murhamenetelmät.
Tiesimme silloin, että se oli pötypuhetta.
Mutta ajattelimme,
että ehkä heillä oli tietoja, joita meillä ei ollut.
Myöhemmin saimme tietää, mistä tiedot tulivat.
Ne tulivat Ibn Sheikh al-Libiltä.
Kun hän jäi kiinni, häntä kidutettiin myöntämään,
että bin Laden ja Saddam kehittivät yhteistyössä joukkotuhoaseita.
Valtiosihteeri Powell sanoi, että tiedot -
tulivat häneltä.
Tämä tarina kuultiin vanhemmalta terroristiagentilta,
joka kertoi Irakin tarjonneen al-Qaidalle koulutusta aseiden käyttöön.
Onneksi tämä henkilö on nyt pidätetty.
Hän on kertonut tarinansa.
65 000 amerikkalaista sotilasta odottaa valmiustilassa Persianlahdella.
Jos presidentti Bush antaa käskyn,
se numero räjähtäisi 250 000:een vain viikoissa.
Yhdysvallat teki kantamme selväksi.
Emme voineet hyväksyä Saddam Husseinin ja hänen terroristiliittolaistensa -
osoittavan joukkotuhoaseilla meitä tai liittolaisiamme kohti.
Hallitukseni ja tämän hallinnon politiikka -
on muuttaa hallinto.
Emme anna maailman pahimpien johtajien -
uhkailla meitä maailman pahimmilla aseilla.
Emme kavahda sotaa.
Tarkistukset eivät ole itsessään päämäärä.
Vapautettu Irak voisi näyttää vapauden voiman -
ja muuttaa siten Lähi-itää -
tuomalla toivoa ja edistystä miljoonien elämään.
Mielenosoittavat kaikkialla Yhdysvalloissa -
protestoivat sotaa vastaan.
Sota Irakia vastaan on väärin.
Syyskuun 11. päivän jälkeen -
lähes koko kansa tuki sotatoimia Afganistanissa.
Irak oli hyvin erilainen tilanne.
Irak ei ollut hyökännyt meitä vastaan.
Julkinen keskustelu Irakiin kohdistuvista toimista -
oli todella kiihkeä, jopa katkera välillä.
Puolustusministeri Rumsfeld sanoi tänään,
että vaikka irakilaisetkin kieltäisivät sen, heillä on joukkotuhoaseita.
Joukkotuhoaseet Husseinin käsissä…
PUHEENJOHTAJA PUOLUSTUSPOLIITTINEN KOMITEA
…ja hänen kontaktinsa al-Qaidan terroristeihin,
ovat yksinkertaisesti liian suuri uhka.
Siitä ei ole epäilystäkään,
etteikö toimittajien olisi pitänyt suhtautua kriittisemmin,
kun Bushin hallinto vakuutteli kansalaisille -
Irakissa olevan joukkotuhoaseita -
ja että Saddam Hussein oli valmis käyttämään niitä.
Yhdysvaltain tiedusteluyhteisö uskoo,
että Saddam Husseinilla on kuolettavia määriä pernaruttoa, botuliinitoksiinia,
joka on yksi pahimmista myrkyistä maailmassa.
Hänellä on yhteyksiä terroristeihin Sudanissa ja Afganistanissa.
Attan ja irakilaisen diplomaatin välillä oli tosiaan yhteys.
Meillä on vankkoja todisteita -
al-Qaidan jäsenten läsnäolosta Irakissa.
Yksinkertaisesti sanottuna -
Saddam Husseinilla on epäilemättä joukkotuhoaseita.
Väitin jatkuvasti, että Irakilla, Saddamilla -
ja al-Qaidan välillä oli suhde,
koska niin asia vain on.
YK:n asetarkastajien johtaja Hans Blix antoi loppuraporttinsa.
YK:n tarkastajat eivät löytäneet todisteita joukkotuhoaseista Irakissa.
Kun ymmärsimme, että tarina joukkotuhoaseista -
oli pelkkää pötypuhetta,
Ibn Sheikhiltä kysyttiin, miksi hän valehteli.
Hän vastasi: "Kidutitte minua. Annoin sen, mitä halusitte."
Toukokuussa 2003 -
Rumsfeld meni Kabuliin julistamaan, että suuret taisteluoperaatiot ovat ohi.
Samana päivänä Bush julisti San Diegossa,
että tavoite oli saavutettu Irakissa.
Bushin hallinto oli järjestänyt tämän hetken -
julistaa samana päivänä molempien sotien päättyneen.
He olivat tietenkin väärässä.
Viimeisin vuorokausi oli verinen Yhdysvaltain joukoille.
Seitsemän sotilasta tapettiin. Kuusi vain yhdessä hyökkäyksessä.
Lähdimme Irakiin, koska uskoimme -
Saddam Husseinilla olevan joukkotuhoaseita.
Niitä ei ollut.
Vaikuttaa siltä, ettei siellä ollut joukkotuhoaseita.
Sanoit tietäväsi, missä ne ovat.
En. Sanoin tietäväni, missä epäilyttävät paikat olivat…
Sanoit niiden olleen Tikritin ja Bagdadin lähellä,
ja kaikkiin ilmansuuntiin sieltä.
Ne ovat sinun sanasi.
Lähdimme Irakiin -
Saddam Husseinin joukkotuhoaseiden takia.
Väite osoittautui täysin vääräksi.
Yhdysvaltain armeijan kuolonuhreja on jo yli 2 000.
Irakissa kaikki meni huonosti, ja sinne lähdettiin täysin väärästä syystä.
Väite osoittautui valeeksi.
Näyttää siltä, että mitkään syyt,
joilla Irakin sotaa perusteltiin, eivät olleet totta.
Se on minusta liioiteltua.
VALKOISEN TALON KANSLIAPÄÄLLIKKÖ
Kyse ei ollut vain joukkotuhoaseista.
Se ei ollut ainoa syy.
Saddam Hussein on murhanhimoinen diktaattori,
jolla on pakkomielle joukkotuhoaseista.
Jos hän ymmärtäisi kriisin,
jonka hän on aiheuttanut itselleen ja kansalleen -
joukkotuhoaseiden kehittämisen johdosta…
Hän voisi tarjota terroristeille joukkotuhoaseita -
meitä vastaan käytettäväksi.
He rikkoivat YK:n päätöslauselmia 16 kertaa.
He eivät noudattaneet niitä.
He eivät päästäneet asetarkastajia…
He eivät siis noudattaneet -
vähintään 16:ta eri YK:n päätöslauselmaa.
Presidentti Bush oli sitä mieltä, että sillä pitäisi olla seurauksia.
Strategisella narsismilla on taipumus -
määritellä maailma vain suhteessa meihin -
ja olettaa, että tekomme…
KENRAALILUUTNANTTI
…ovat ratkaisevia suotuisalle lopputulokselle.
Vaikka ihmiset usein väittelevät,
olisiko Irak pitänyt miehittää vuonna 2003,
mielestäni olisi hedelmällisempää väitellä siitä,
kuka uskoi sen olevan helppoa ja miksi.
Monet vuosina 2003 ja 2004 tehdyistä -
poliittisista päätöksistä -
tekivät vaikeasta tilanteesta paljon pahemman.
Toivon, että tiedot olisivat pitäneet paikkansa.
Jos ne olisivat pitäneet paikkansa, olisiko Irakin sotaa tullut?
Olisimmeko lähteneet sotaan, jos joukkotuhoaseita olisi ollut?
Ehdottomasti. -Jos olisitte tiennyt, ettei niitä ollut.
Ymmärrän, mitä sanot.
Mielenkiintoinen kysymys. En voi palata ajassa taaksepäin.
Sitä on vaikea spekuloida.
YLI 4 400 YHDYSVALTAIN SOTILASTA JA NOIN 200 000 IRAKIN KANSALAISTA -
ON KUOLLUT IRAKIN SODASSA.
Kun miettii kahta viimeistä vuosikymmentä,
on vaikea olla huomaamatta, että Irakin miehitys oli siirto,
joka alkoi murentaa menestystämme -
terrorismin vastaisessa sodassa.
Hyökkäys sopi täysin bin Ladenin narratiiviin siitä,
että Yhdysvaltojen johtama länsi soti islamia vastaan…
ULKOSUHTEIDEN NEUVOSTO
…aikoi vallata muslimimaat ja miehittää ne.
Mutta vielä konkreettisemmin -
kuvat Abu Ghraibista, jotka levisivät -
tv-ruuduilla ympäri maailmaa,
antoivat sille materiaalisen ulottuvuuden,
ja romutti Yhdysvaltain väitteen Irakin vapauttamisesta.
Armeija on kuvaillut näitä kuvia, jossa USA:n sotilaat -
pahoinpitelevät irakilaisia vankeja, muutamien ylilyönteinä,
mutta kuinka moni tiesi, mitä oli tekeillä -
Abu Ghraibin vankilassa Bagdadin ulkopuolella?
Moni on pitänyt päätöstä -
Irakin miehityksestä yhtenä -
Amerikan historian merkittävimmistä ulkopolitiikan virheistä.
AFGANISTAN
Jos miettii mennyttä ja kysyy itseltään, mikä meni pieleen,
minusta suurin käännekohta oli Irakin sota.
LÄHI-IDÄN KIRJEENVAIHTAJA
Vuosina 2001 ja 2002 Afganistan oli…
Se oli eloisa, toiveikas ja onnellinen.
Siellä oli mahtavaa.
Sitten kaikki resurssit, huomio,
suuri osa sotilaista, etenkin erikoisjoukot,
siirrettiin muualle.
Pari vuotta sen jälkeen alkoi Talibanin voimakas elpyminen.
Niillä tapahtumilla on selvä yhteys.
Meneillään oli kaksi huonoa sotaa,
ja hallinto kamppaili niiden molempien kanssa.
Bushin hallinnon loppuvaiheessa -
keskityttiin Irakiin ja Afganistaniin vasta jälkikäteen.
NEW YORK
He eivät puhuneet englantia ympärillämme.
Naapuri voi olla mitä tahansa.
Synnyin vuonna 1948.
IMAAMI CORDOBA HOUSEN PERUSTAJA
Näin vision, jossa sanottiin: "Feisal, sinä menet Amerikkaan -
ja elät siellä loppuelämäsi.
Sinun tehtäväsi on esitellä islamia ja sen hengellisyyttä -
Amerikan kansalle."
Amerikan ihanne on erittäin arvokas.
Ajatus kaikkien ihmisten tasa-arvosta -
on todella syvällinen totuus,
ja se itse asiassa ilmaisee -
kaikkien maailman uskontojen universaalin arvon.
Syyskuun 11. päivän iskujen jälkeen ymmärsin, että kriisin hetkinä -
uskonyhteisöjen edustajien tai johtajien -
täytyy osallistua keskusteluun ja selittää asioita.
Minulla oli näkemys islamistisen yhteisökeskuksen perustamisesta,
joka olisi muslimiversio NMKY:stä.
Urheilu, luennot ja keskustelut -
toisivat yhteen ihmisiä eri uskonnollisista yhteisöistä -
leikkimään yhdessä, tutustumaan toisiinsa -
ja pitämään hauskaa yhdessä.
Siitä yhteisöllisyyden tunne seuraa.
Tänään odotetaan valtavaa väkijoukkoa protestoimaan -
kiistanalaista islamilaista keskusta, joka sai hiljattain rakennusluvan -
nollapisteen lähelle.
Tämä taistelu nollapisteen moskeijasta…
Moskeija nollapisteellä…
Nollapisteen moskeija. -Moskeija nollapisteellä…
Niin kutsuttu nollapisteen moskeija.
Nollapisteen moskeija.
Fox News tiesi, että kutsumalla meitä nollapisteen moskeijaksi,
he herättäisivät haluamansa kiihkon.
Heidän väitteensä eivät olleet yhtenäisiä.
On viitteitä siitä, että tämän moskeijan rakennus -
on oikeasti Muslimiveljeskunnan operaatio.
Kutsumme sitä Sharia-värväyskeskukseksi,
koska sitähän se on oikeasti.
Jos he laittavat moskeijan tänne -
WTC:n raunioiden viereen, ennen kuin jälleenrakennus on valmis,
mitä seuraavaksi?
Ei moskeijaa. Ei täällä, ei nyt, ei koskaan.
Ei moskeijaa!
Moskeijaa ei sovi rakentaa -
9/11-perheiden kärsimyksen takia.
Tämä ei saa aikaan muuta kuin kahtiajakoa -
ja vihaa.
ENTINEN PORMESTARI
Kuin kasvoillemme syljettäisiin. Rakentakoon muualle.
Meidän ei pitäisi rakentaa moskeijaa terroristien palkitsemiseksi.
NOLLAPISTE ON HAUTAPAIKKA EI MEGAMOSKEIJAA PYHÄLLÄ MAALLA
Minut pakotettiin luopumaan projektista.
Se oli todella tuskallista.
Koska tiesin myös, että se olisi ollut valtava menestys,
ja se olisi toiminut mallina,
miten luoda yhteisöjä erilaisuuksista huolimatta,
juhlien eroavaisuuksia ja yhteisöllisyyttä luoden.
Kuvittele, jos voimme ratkaista tämän ongelman Amerikassa.
Kuinka paljon hyvää siitä seuraisi?
Olemme käyttäneet yli 600 miljardia dollaria tähän mennessä.
Olemme menettäneet yli 4 000 henkeä ja nähneet 30 000 haavoittunutta,
ja mikä tärkeintä,
kansallisen turvallisuuden näkökulmasta,
al-Qaida on elpynyt vahvimmilleen sitten vuoden 2001.
Annoimme sen tapahtua.
Barack Obaman kampanjoidessa presidenttiydestä,
tämä nuori karismaattinen hahmo, joka ei ollut ollut koskaan armeijassa,
oli jo sanonut julkisesti,
että Irakin sota oli virhe ja että aikoi vaalit voittaessaan -
vetää joukot pois Irakista.
Hän ei voinut olla molempia sotia vastaan.
Hänelle Irak oli siis huono sota ja Afganistan hyvä sota.
Afganistanin kansa etsii parempaa tulevaisuutta.
Taas kerran -
näemme väkivallan ja epävarmuuden pimentävän toiveet siitä.
Hän näki, että saisi päätettyä Afganistanin sodan oikein.
Kahdeksan vuoden aikana meillä ei ollut -
resursseja tai strategiaa saattaa työtä päätökseen.
Aion tehdä juuri sen.
Mitä sitten tapahtui?
Muutaman kuukausi Obaman virkaanastujaisista -
Afganistanin tilanne muuttui hänen silmissään.
Stan McChrystal lähetettiin Kabuliin,
ja hän sai käskyn arvioida tilannetta -
ja raportoida,
mitä Afganistanissa piti tehdä suunnan muuttamiseksi.
Se on hyvin vaikeaa, ja joskus se vaatii kärsivällisyyttä.
Meidän täytyy olla valmiita ottamaan lisää riskejä.
Hän kirjoitti luottamuksellisen arvion,
joka sisälsi suosituksen joukkojen lisäämisestä.
Korkein pyyntö oli 80 000 - 90 000 lisäsotilasta.
Keskitason pyyntö oli noin 30 000.
Obama joutui hankalaan paikkaan,
koska hän oli sanonut julkisesti, että Afganistan on hyvä sota.
Hän muuttaisi sen sodan suunnan.
Nyt Amerikan ylin kenraali sanoi, että 10 000 sotilaan sijasta -
hän tarvitsi kymmeniä tuhansia sotilaita.
40 000 lisää sotilasta nostaisi määrän 100 000 amerikkalaiseen sotilaaseen.
KENRAALILUUTNANTTI AFGANISTAN-POLITIIKAN JOHTAJA
Se on valtava resurssimäärä aikana,
kun talous on vaikeuksissa tai jopa kaatumassa.
ULOSOTTO MYYNNISSÄ
Uusi lähestymistapa keskittyi kapinallisten vastaiseen strategiaan.
Sille on myös lyhenne: COIN.
Hei. Miten voit?
Miten se eroaa terrorismintorjunnasta?
Torjunta on taktisempaa. Kyse on hyökkäysten estämisestä,
pahisten tappamisesta, kiinniottamisesta tai pidättämisestä,
terroristien toiminnan vaikeuttamisesta -
ja mahdollisten terroristien kohteiden vahvistamisesta.
Kapinallisten vastainen strategia on jotain erilaista.
Kyse ei ole vain terrorismin tai hyökkäysten estämisestä,
vaan yhteiskuntien uudelleenkalibroinnista,
jotta ideologia, josta juontuu halu liittyä ääriliikkeisiin -
tekemään väkivaltaisuuksia,
kanavoidaan toiseen suuntaan tai muutetaan.
Periaatteessa yritetään muuttaa yhteiskuntaa,
jotta ajatusprosessit, jotka aiheuttavat terroristien värväämistä -
ja radikalisoitumista, peitetään -
tai eliminoidaan syvillä muutoksilla,
jotka tuovat parempaa hallintoa, koulutusta, lukutaitoa -
ja korkeamman sosioekonomisen elintason.
Tästä alkoi hankala neuvotteluprosessi -
presidentin ja sotaneuvoston välillä.
He kokoontuivat Valkoisen talon tilannehuoneeseen.
Pöytä oli täynnä Obaman parhaita neuvonantajia.
Hänen toisella puolellaan on varapresidentti Joe Biden,
puolustusministeri Bob Gates,
valtiosihteeri Hillary Clinton oli myös pöydässä.
CIA:n johtajakin oli siellä.
Se oli melko terve keskustelu. Armeijajohtajat väittivät,
että joukkojen merkittävä lisääminen oli välttämätöntä.
Biden ja muut ehdottivat vaihtoehtoa,
joka keskittyisi kapeammin al-Qaidaan.
Se oli paljon kapeampi tavoite.
Kireiltä hetkiltä ei vältytty.
Kenraalien ja varapresidentti Bidenin -
turhautuminen toisiinsa näkyi.
Presidentti päätti, ettei hän antaisi -
kenraaleille koko määrää,
mutta hän antoi enemmän kuin mitä varapresidentti Biden neuvoi.
Hän kertoi puolustusvoimille kaksi asiaa.
Heillä piti olla keskitetty tavoite.
Toinen asia oli se, että hän antaisi lisäjoukot vain 18 kuukaudeksi,
ja sitten joukot joutuisivat palaamaan kotiin.
Se oli käytännössä aikaraja.
Presidentti lähetti kongressitalolle myyntiryhmän,
joka joutui puolustuskannalle, koska presidentti oli käskenyt -
aloittaa joukkojen vetämisen heinäkuuhun 2011 mennessä.
Se antaa väärän vaikutelman ystävillemme ja vihollisillemme.
Se antaa väärän käsityksen miehille ja naisille,
jotka haluavat voittaa siellä.
Sota on tahtojen taistelu.
Annoimme viholliselle vetäytymisen aikataulun.
Kerroimme viholliselle vuosia etukäteen,
kuinka monta sotilasta meillä olisi, mitä he tekisivät ja eivät tekisi.
Kuin olisimme kirjoittaneet sodan käsikirjoituksen -
haluamallamme tavalla ja antaisimme sen vihollisellemme -
toivoen, että he noudattaisivat sitä.
Ammattilaiset,
kaltaiseni upseerit, tervehtivät ja toteuttavat käskyjä.
Ja niin teimme.
ENTINEN MERIJALKAVÄEN KERSANTTI TUTKIVA TOIMITTAJA
En lukenut uutisia. En tiennyt politiikasta mitään.
Tiesin vain, että kimppuumme hyökättiin, mutta en kenen toimesta.
En edes ymmärtänyt iskuihin liittyvää -
poliittista kontekstia.
Tunsin vain kutsumuksen -
ja halusin palvella maatani.
Kymmenen päivää lukiosta valmistumisen jälkeen -
värväydyin merijalkaväkeen.
Minut lähetettiin Afganistaniin.
2. HEINÄKUUTA 2009
Komentajamme puhe oli:
"Koko maailma katsoo teitä."
On aika muuttaa peliä Afganistanissa,
pakottaa Taliban reagoimaan meihin sen sijaan, että reagoimme heihin.
Hän yritti iskostaa meihin hetken vakavuuden.
Se oli historiallinen hetki.
Afganistanin sodan merkittävin hetki.
Olisit osa historiaa. -Ja että olisin osa historiaa.
Olen pahoillani.
AFGANISTAN PAKISTAN
Helikopterista ei ollut laskettu niin paljon sotilaita Vietnamin sodan jälkeen.
Ensimmäinen taistelupäiväni.
Muistan helikopterikyydin joka hetken.
Olimme pakkautuneet kuin sardiinit.
Kaikki melkein istuvat toistensa päällä.
Diesel-polttoaineen haistoi.
Ajatuksiaan ei kuullut.
Takaraivossa kuuluivat puheet.
Kun ihmiset sanoivat:
"Katsokaa ympärillenne. Jotkut tovereistanne -
eivät selviä."
Tiesimme, että joutuisimme asetaisteluun.
Vuoteen 2009 mennessä Taliban oli vahvistunut.
He etenivät.
Meillä oli kartat, joista näkyi, kuka hallitsi mitäkin piirejä -
Afganistanin eri provinsseissa.
Piirit alkoivat vähitellen muuttua väriksi, jonka koodasimme -
Talibanille tai muille kapinallisryhmille.
Siviilisotilaallinen kampanja, jonka olemme aloittaneet Afganistanissa,
käydään seuraavien 18 kuukauden aikana.
Kuten monet meistä ovat havainneet,
meno vaikeutuu ennen kuin se helpottuu.
Heinäkuun toinen päivä 2009.
Ensimmäiset 20 tai 30 minuuttia oli hiljaista,
ja sitten tulitus alkoi.
Eteenpäin! Emme voi pysähtyä.
Nyt mentiin! Jatkakaa!
He tulittivat sellaiselta etäisyydeltä,
etten edes nähnyt, mistä minua ammuttiin.
Mennään! He ovat rakennuksen katolla.
Ääni kuulosti sähikäisiltä, paitsi että ne olivat lähellä.
Emme tienneet, ketkä olivat hyviksiä ja ketkä pahiksia.
Talibanilla ei ole univormuja.
He sulautuvat paikalliseen väestöön.
Mistä he ampuvat? -He vain ampuvat meitä kohti!
He piiloutuvat hyvin. -Heitä ei näe.
Vittu! -Heitä ei erota.
Saimme puhelun, että PJ:t tulevat.
He hoitavat haavoittuneita.
Heidän tulonsa tarkoitti, että jotakuta oli ammuttu.
Nyt! -Minä autan!
Henkilö, jota oli ammuttu, oli…
Anteeksi.
Korpraali Charles Seth Sharp Adairsvillestä Georgiasta.
Sinnittele, Sharp! -Koska helikopteri tulee?
Mennään! Sinnittele, Sharp! -Selviät kyllä.
Sharp!
Hänen ryhmänsä jäsenet käskivät häntä heräämään.
Hän ei herännyt.
Verta valui hiekalle.
Meidän on mentävä. -Sharp.
Lopulta hänet nostettiin, ja miehet kantoivat häntä tietä pitkin.
He työntyivät rakennukseen. Häntä alettiin hoitaa.
Sharp vuoti kuiviin.
Hän ei selvinnyt.
"Mitä minä teen täällä?"
Emme tienneet, mitä teimme. Emme tienneet, mikä tavoite oli.
En ampunut laukaustakaan ennen heinäkuun 31. päivää.
Tyyppi astui esiin AK-47 -kiväärin kanssa.
Se tapahtui päiväseltä.
Tähtäsin aseeni ja tyhjensin ammukseni häneen.
Olen miettinyt sitä päivää paljon.
Henkilö, jota ammuin, ei näyttänyt 15-vuotiasta vanhemmalta.
Olen miettinyt, mikä sai meidät siihen paikkaan siihen aikaan.
Kuka se henkilö oli?
Kuuluiko hän Talibaniin, vai pakotettiinko hänet taistelemaan?
Mitä jos joku tunkeutuisi maahani? Ampuisinko itse heitä?
Miten Neuvostoliiton miehitys eroaa -
Yhdysvaltojen miehityksestä?
Onko niillä eroa?
Voiko toista kutsua miehitykseksi…
ENTINEN MUJAHIDEEN-JOHTAJA
…mutta tätä ei?
Afgaanit taistelevat Yhdysvaltain läsnäoloa vastaan -
samalla motivaatiolla kuin Neuvostoliitonkin.
Kahden jihadin välillä ei ole eroa.
Miehitykset eivät eroa toisistaan.
Miehitystä vastustava vastarinta -
ei ole muuttunut.
Eilen he kutsuivat meitä vapaustaistelijoiksi.
Mutta kun teemme saman tänään, he kutsuvat meitä vihollisiksi -
ja terroristeiksi.
Osuiko keneenkään?
Tienvarsipommien uhka oli niin suuri…
ELOKUVANTEKIJÄ JA KIRJAILIJA
…että moneen kertaan amputoituja oli paljon.
Virkamiesten mukaan USA:n sotilas kuoli tiistaina -
tienvarsipommin aiheuttamiin vammoihin Länsi-Afganistanissa.
Seitsemän muuta sotilasta -
tapettiin Afganistanissa kolmessa erillisessä hyökkäyksessä maanantaina.
Helmand on enimmäkseen mutaa. Siksi pommin hautaaminen on helppoa.
Se on käytännössä vesikannu täynnä räjähdejauhetta.
Siihen kuuluu myös sytytin.
Todella helppo valmistaa.
Talibanit väittivät hautaavansa sellaisen vain kolmessa minuutissa.
He peittivät pommin mudalla, kaatoivat sen päälle vettä,
ja koska aurinko oli niin kuuma, viiden minuutin kuluttua -
tienvarsipommi olisi haudattu,
eikä siitä näkyisi minkäänlaista merkkiä.
Sen takia jokaisella askeleella -
pelkäsi tienvarsipommiin astumista.
Niitä oli oviaukoissa, ojissa, kaikkialla.
Sitä kuvittelee astuvansa sellaiseen,
ja kuinka kaikki vain räjähtäisi.
Se oli kamala tunne.
Tienvarsipommien takia -
kolmen kilometrin matkassa kesti tuntikausia.
Talibanit näkivät heidän tulonsa kaukaa.
Yhdysvaltain merijalkaväellä oli koko joukko räjähteitä,
mukaan lukien MICLIC,
joka oli kuin 9-metrinen sukka täynnä käsigranaatteja.
Se oli aika siistiä.
Se avasi heille lyhyen tien.
He liikkuivat Sanginin kylien läpi sen avulla.
Tuhoten säännöllisesti afgaanien omaisuutta vain,
jotta voisivat kävellä toiset kymmenen metriä turvallisesti.
Se on helvetinmoinen reikä.
Hieno reikä. Olen helvetin ylpeä itsestäni.
Siksi monet afgaanit, etenkin Sanginissa, sanoivat minulle:
"Talibanit eivät tee tätä.
Te olette luvanneet turvallisuutta pitkään,
mutta tilanne vain pahenee."
Olen Washington Postin tutkiva toimittaja.
Sain vihjeen Michael Flynnin antamasta haastattelusta -
ylitarkastajalle Afganistanin sodan tilasta.
Ajattelimme: "Se on uutisarvoista. Katsotaan, mitä Flynn sanoi."
Flynnillä oli hyvin suorasukaisen miehen maine.
Nostimme kanteen liittovaltion tuomioistuimessa.
Siinä kesti jonkin aikaa, mutta lopulta saimme haastattelun.
Jokainen mitattavissa oleva aktiviteetti on epäonnistumassa.
ÄÄNESSÄ: MICHAEL FLYNN 10. MARRASKUUTA 2015
Onko Afganistanissa todella parempi tilanne?
Taliban on vallannut takaisin Marjahin.
Pian samoin käy Lashkar Gahille.
Hän jakeli murskaavaa kritiikkiä asioiden todellisesta laidasta -
ja kuinka sodasta vastuussa olevat -
eivät olleet realistisia sen suhteen.
Tämä on vuodesta 2002 tähän päivään.
Kaikki tekivät hyvää työtä. Me teemme todella hyvää työtä.
Ihanko totta?
Jos teemme niin hyvää työtä, miksi tunnumme häviävän?
Hän kiistää täysin sen,
mitä USA:n viranomaiset olivat sanoneet julkisesti vuosia.
Amerikkalaisille oli kerrottu yksi tarina vuodesta toiseen.
Että asiat sujuivat hyvin.
Voittaako Yhdysvallat Afganistanin sodan?
Viime vuonna olemme edistyneet paljon.
Meillä on ollut paljon onnistumisia tämän tavoitteen saavuttamisessa.
PUOLUSTUSMINISTERI
Saavutamme tavoitteemme.
Nämä ihmiset tiesivät kaiken aikaa näistä suurista ongelmista,
jotka estäisivät meitä voittamasta.
Sitten saimme selville, että ylitarkastaja oli haastatellut satoja ihmisiä -
ohjelmaan nimeltä "Opitut asiat."
Taistelimme kolme pitkää vuotta -
ylitarkastajan kanssa.
Lopulta saimme muistiinpanoja ja äänitteiden transkriptioita -
400 haastattelusta,
jotka sotaan osallistuneet olivat antaneet.
Emme hyökkää köyhiin maihin rikastuttaaksemme niitä.
Tai autoritaarisiin maihin tehdäksemme niistä demokraattisia.
Teemme väkivaltaisista maista rauhanomaisia.
Afganistanissa se selvästi epäonnistui.
Yksi haastatelluista oli brittikenraali nimeltä David Richards.
Hän oli Yhdysvaltain -
Nato-joukkojen komentaja Afganistanissa vuosina 2006 ja 2007.
Hän sanoi haastattelussaan: "Meillä ei ollut strategiaa.
Meillä ei ollut kunnon strategiaa.
Meillä oli taktiikoita, mutta ei strategiaa."
Sotakomentaja itse sanoi, ettei strategiaa ollut.
Seuraava kenraali, joka korvasi hänet,
oli USA:n armeijan neljän tähden kenraali Dan McNeill.
"Meillä ei ollut strategiaa.
Yritin saada ihmiset määrittämään voiton ennen Afganistaniin lähtöä."
Hän kysyi ihmisiltä Valkoisessa talossa ja Natossa,
eikä kukaan kyennyt siihen.
Meillä ei ollut strategiaa tai määritelmää voittamisesta.
Nämä ovat sodasta vastuussa olevia kenraaleita.
Oli ällistyttävää lukea ne kommentit.
Amerikkalaisille kerrottiin vuosi toisensa jälkeen täysin eri tarina.
Täysin päinvastaista.
Tämä on Chris Kolenda. Hän puhuu korruptiosta.
Hän sanoi: "Vuoteen 2006 mennessä -
Afganistanin hallitus oli järjestäytynyt kleptokratiaksi."
Kolenda sanoo: "Käytän usein syöpäanalogiaa.
Vähäinen korruptio on kuin ihosyöpä.
Siihen löytyy hoitokeinoja, ja siitä luultavasti selviää.
Ministeritason korruptio on kuin paksusuolen syöpä.
Se on pahempaa, mutta jos se havaitaan ajoissa, siitäkin selvinnee.
Mutta kleptokratia on kuin aivosyöpä. Se on kohtalokas."
Hän kutsui Afganistanin vuoden 2006 hallintoa kleptokratiaksi.
Sillä oli kuolemaan johtava aivosyöpä.
Amerikan poistumisstrategia -
nojasi Afganistanin armeijan kehitykseen.
Se kuulostaa hyvältä paperilla.
Autetaan rakentamaan heille armeija, joka perustuu armeijamme malliin,
koska sen osaamme tehdä.
Ongelmana on, että se ei vain toiminut Afganistanissa.
Afganistanin väestön alhainen lukutaito merkitsi sitä,
että päätimme pitää -
intensiivisen kurssin afgaaneille…
KANSAINVÄLISTEN TURVAJOUKKOJEN KOMENTAJA
…jotta he voisivat lukea ja laskea ensimmäisen luokan tasolla.
Niin alkeellista se oli.
Yritimme siis nostaa -
Afganistanin joukkojen lukutaidon minimitasolle -
samalla kun jatkoimme joukkojen kouluttamista…
AFGANISTANIN POLIISI
…ja niiden puskemista taisteluoperaatioiden etualalle.
He polttivat jointteja keskellä taistelua.
Heillä ei ollut suojavarusteita.
He tekivät rikoksia säännöllisesti.
He myivät polttoainetta, aseita ja ajoneuvoja.
Kävin heidän kanssaan tarkastuspisteissä.
Heroiinipäissään olevat miehet pysyivät hädin tuskin pystyssä.
He nukahtelivat.
Oli äärimmäisen yleistä, varsinkin etelässä ja idässä,
että Afganistanin armeijalla,
ja varsinkin poliisilla, oli teepoikia.
Yhdysvaltain merijalkaväki kävi tukikohdissa kokouksissa,
ja nämä pojat tarjosivat heille teetä.
Pojat olivat aina 11-, 12- tai 13-vuotiaita.
Usein hyvin nätinnäköisiä, ja kaikki tiesivät,
että pojat olivat palvelijoita päivisin ja seksiorjia öisin.
He olivat nuoria poikia, joita poliisi sieppasi -
juuri tätä tarkoitusta varten.
Tarina oli, että Taliban oli pahis,
Afganistanin armeija ja hallitus olivat hyviksiä, ja me olimme voitokkaita.
Mutta kun puhuu afgaaneille, kuulee täysin toisen tarinan.
Käytimme liikaa rahaa liian nopeasti -
liian pienessä maassa liian vähällä valvonnalla.
SIGAR on ylitarkastajien virasto.
Tehtävämme on valvoa, miten jälleenrakennukseen tarkoitettu raha -
käytetään Afganistanissa.
Tutkimme siis petosta, tuhlausta ja väärinkäyttöä.
Olemme olleet Afganistanissa 18 vuotta -
ja käyttäneet enemmän jälleenrakentamiseen -
kuin koko Marshall-suunnitelmaan.
Kun tulin Afganistaniin,
suurin osa rahoista oli tuhlattu lähes ilman valvontaa.
140 miljardista dollarista -
noin 80 prosenttia oli käytetty turvallisuuteen.
Poliisin palkkoihin, poliisin palkkaamiseen,
univormuihin, luoteihin, aseisiin, sairaalahoitoon.
Paikalliset poliitikot ja sotapäälliköt saivat sopimukset.
Tavalliset kansalaiset tajusivat, että valtaa pitivät ne,
joille Yhdysvaltain hallitus ja liittoutuneet maksavat.
He tienasivat paljon rahaa.
Löysimme monia sopimuksia, jotka olivat katastrofeja.
Yksi suurimmista oli -
armeijan tukilentokoneen hankinta afgaaneille.
Se on nimeltään G.222.
Se on pieni rahtilentokone.
Käytimme koneeseen noin 400 miljoonaa dollaria.
Ostimme ne romuttamolta Italiasta.
Italialaiset tarjosivat ne.
Niillä ei voinut lentää.
Se oli täysi katastrofi.
Käytännössä kaikki lentokoneet muutettiin romuksi.
Toinen esimerkki on esimerkki MilConista,
sotilaallisesta rakentamisesta,
jota kutsumme 64K:ksi.
60 000 neliömetrin rakennus.
Se oli päämaja, joka rakennettiin Camp Leatherneckiin.
Ja merijalkaväen kenraali, joka vastasi etelän operaatioista,
sanoi armeijalle:
"En halua sitä. En käytä sitä.
En ole täällä, kun se on valmis. Älkää rakentako sitä."
Armeija rakensi sen silti.
Uskoakseni se oli 36 miljoonan dollarin katastrofi.
Eikä sitä edes käytetty? -Ei.
Afganistanin kashmirteollisuuteen yritettiin sijoittaa.
Kyllä. -Mistä siinä oli kyse?
Yksi konsepteista oli lennättää maahan -
harvinaisia italialaisia valkoisia vuohia,
antaa niiden lisääntyä paikallisten vuohien kanssa -
ja luoda siten onnellisia vuohia.
Se voisi parantaa kashmiralaa.
He halusivat nopean tuloksen.
Henkilö, joka palkattiin johtamaan tätä,
joka itse asiassa tiesi jotain vuohien kasvattamisesta -
ja kashmiralasta,
lopetti vastenmielisyyttä tuntien, koska parissa vuodessa ei voi tehdä -
kymmenen vuoden työtä.
Ymmärtääksemme -
useimmat vuohet jouduttiin teurastamaan sairauden takia.
Ne eivät selviytyneet niiden kohtelun tai ympäristön takia.
Osa syötiin.
Vuoden jälkeen emme löytäneet ainuttakaan vuohta.
Yhdysvaltojen armeija -
päätti tarjota maastopukuja Afganistanin armeijalle.
Annoimme Afganistanin armeijan johtavan kenraalin -
valita maastopuvun kuosin.
Hän piti kuosista, jonka nimi oli metsänvihreä.
Ongelmana on, että alle neljä prosenttia Afganistanista on metsää.
Toiseksi hän valitsi kuosin,
jota Yhdysvallat ei omista.
Jouduimme maksamaan jollekulle kuosin käytöstä.
Maksoimme siis -
30 - 40% enemmän univormusta kuin normaalisti -
ja ostimme väärän univormun kalliimmalla Afganistanin armeijalle.
Minulta kysyttiin jatkuvasti: "Kuinka paljon olemme tuhlanneet?"
Ryhmä ihmisiä katsoi asiaa ja kysyi: "Oliko tämä tuhlausta?
Oliko tämä petosta? Vai silkkaa tyhmyyttä?"
Katsoimme vain 70 tai 60 miljardia dollaria.
Saimme summan, joka oli noin 30 prosenttia tutkimastamme määrästä,
ja katsoimme, että se oli menetetty -
väärinkäytön takia.
AFGANISTANIN PRESIDENTTI
Karzai oli maan presidentti 13 vuotta.
Se on pitkä aika.
Liian pitkä.
Karzai nousi presidentiksi kohteliaana,
pehmeä-äänisenä paikallisena johtajana Kandaharista.
Kun hän lähti 13 vuotta myöhemmin, hän oli valtavan voimakas,
hyvin ylimielinen mahtimies,
joka johti äärimmäisen korruptoitunutta -
rikollishanketta, joka Afganistanin hallitus on.
Amerikkalaisilla oli nimi sille.
Armeijalla on lyhenne kaikelle.
Afganistanin hallituksen lyhenne oli VICE.
Se tarkoitti vertikaalisesti integroitua rikollishanketta.
Karzai ei ollut enemmän tai vähemmän korruptoitunut kuin muut,
mutta hän johti hallitusta ja tavallaan suojeli sitä.
Me amerikkalaiset uskoimme väärin,
että hän ei ollut korvattavissa, joten häntä ei voinut suututtaa.
Hänelle oli pakko antaa kaikki, mitä hän halusi, ja niin teimme.
Loimme hirviömäisen pedon, joka sorti tavallisia afgaaneja -
ja ajoi heidät Talibanin hoteisiin.
YHDYSVALLOILLA ISO OSA KORRUPTIOSSA
Voimaannutimme avustuksillamme -
Afganistanin yhteiskunnan suurimpia saalistajia.
Saalistajat, jotka olivat vastuussa lain, järjestyksen -
ja turvallisuuden murtumisesta, joka johti Talibanin nousuun.
ENTINEN USA:N ASEVOIMIEN LÄÄKÄRI TOIMITTAJA
Prikaatini lähetettiin Kandahariin.
Mitä lähemmäksi pääsimme, sitä todellisempaa se oli.
Tapasimme miehiä, jotka olivat poistumassa alueelta,
johon olimme menossa.
Puhuin yhdelle heistä, ja hän näytti zombilta.
Hän oli täysin riutunut.
Hän sanoi: "Menetätte miehiä tuolla.
Jotkut teistä kuolevat."
He sanoivat: "Jos haluatte joutua ongelmiin,
tuolla se onnistuu."
Saavuimme pieneen etuvartioon keskellä ei mitään.
En ollut nähnyt sen askeettisempaa paikkaa elämässäni.
Se näytti kuin lasten kuva-raamatusta.
Mutamajoja, unikkopeltoja ja viiniköynnöksiä.
Korvaamamme miehet eivät olleet noudattaneet sääntöjä.
Heillä oli leikatut hihat ja parrat.
Heitä ei valvottu käytännössä ollenkaan.
Jos syytteet todistetaan, tämä oli joukkue helvetistä.
Viittä amerikkalaista syytetään afgaanisiviilien murhaamisesta -
vain koska he pystyivät.
Seitsemän osallistui peittelemiseen.
He silpoivat ruumiita, väijyivät puolustuskyvyttömiä,
polttivat hasista ja hakkasivat sotilaan, joka paljasti totuuden.
He olivat samoja, jotka olivat tappaneet siviilejä.
Tappaneet ja silponeet heidän ruumiitaan.
Paikalliset tiesivät.
Sitten siitä tuli kansainvälinen uutinen.
Olimme tilanteessa, jossa amerikkalaiset eivät olleet kovin suosittuja.
Meille ei myöskään selitetty, mikä tehtävä oli.
Muutaman kuukauden päästä kävimme kylässä,
jossa kuulimme Taliban-liikkeen alkaneen.
Paluumatkalla itsemurhapommittaja käveli ryhmäämme ja räjäytti itsensä.
Hän oli pukeutunut kaapuun kuin tavallinen viljelijä,
ja hän kantoi halkoja,
ja hän räjäytti itsensä muodostelmamme keskellä.
Se oli suuri herätys meille kaikille.
Sillä hetkellä kaikesta tuli todellista.
Hän tappoi viisi ihmistä. Kolme amerikkalaista ja kaksi afgaania.
Se muutti täysin lähestymistapamme sotimiseen Afganistanissa,
se muutti suhteemme paikallisiin,
ja se myös tappoi idealistisen idean siitä,
mitä operaatiossa piti saavuttaa.
Nyt jos siviilit kävelivät meitä päin,
vaikka vain tervehtiäkseen, osoitimme heitä aseilla.
Sympatioita ei voiteta siten.
Minulle opetettiin teininä, että olemme maailman paras maa.
Ihmiset hyökkäisivät meitä vastaan,
koska ovat kateellisia tai vihaavat vapauksiamme.
Astuin palvelukseen vuonna 2011.
Kun minut lähetettiin Afganistaniin,
uskoin, että tarkoituksemme oli auttaa afgaaneja.
Mutta väkivaltaa varten suunniteltua instituutiota -
ei voi käyttää terveiden ja turvallisten yhteisöjen luomiseen.
Näin kerran jalkaväen komentajan itkevän.
Se on harvinaista armeijassa.
Hän sai tehtäväkseen -
luoda suhteita alueen ihmisten kanssa.
Niin hän teki.
Hän loi luottamusta koko vuoden, ja hänellä oli kovia kokemuksia.
Sitten häntä käskettiin tuhoamaan kaikki rakentamansa.
Hän murtui kyyneliin toimistossaan, koska tiesi,
kuten minäkin, millainen petos se oli afgaaneille,
joita meidän oli pitänyt auttaa.
Voitko kertoa hänelle, etten halua lasten pelkäävän?
Tiedätkö, mitä tarkoitan? Kerro heille, mitä teemme.
Ehkä alkuvaiheessa meillä oli mahdollisuus.
Mutta he eivät varmasti pitäneet meistä lopussa.
He tajusivat, ettemme oikeastaan välittäneet Afganistanista.
Siksi on eräs ilmaisu,
jonka 9/11-iskujen jälkeisten sotilaiden sukupolvi otti sydämelleen:
"Teen sen vierelläni taistelevien puolesta.
Olemme veljiä."
Siitä tuli tarkoituksemme. Taistelimme vain, jotta emme kuolisi.
Siinä itsemurhapommituksessa -
yksi ryhmän nuorimmista miehistä oli tapettujen sotilaiden joukossa.
Ennen kuin meitä alettiin ampua, sotilas sanoi minulle,
koska olin ryhmän lääkäri: "Tohtori, en halua kuolla."
Hän oli todella kova poika, ja hän sanoi:
"Kuuntele minua. En halua kuolla."
Kolmekymmentä minuuttia myöhemmin, kun tulin hänen luokseen,
tuntui kuin hän olisi sanonut: "Älä anna minun kuolla."
Koska näiltä sodilta puuttuu -
yhtenäinen narratiivi,
sotilaat ottavat helposti vastuun asioista,
jotka eivät ole heidän syytään.
Sodasta tulee vain heidän kauheiden kokemustensa summa.
Siitä tuli minun sotani.
Ja sodassani olin pahis.
Narratiivi, johon aivoni päätyivät,
oli tarina lääkäristä, joka ei pelastanut ystäväänsä.
Ryhmämme kersantti kokosi ryhmän sanoakseen:
"Pian joudutte kokemaan vaikeimman osan, eli kotiinpaluun."
Emme ymmärtäneet.
Ihmettelimme, mistä hän puhuu.
"Vaikein osa on ohi."
Mutta hän sanoi vaikeimman osan olevan vielä edessä.
Luoja.
Ja se olisi kotiinpaluu.
Kukaan meistä ei tiennyt, mitä helvettiä hän tarkoitti.
Hän oli täysin oikeassa.
TERVETULOA KOTIIN!
RAKASTAMME SINUA, POIKA!!!
Huomasin vasta myöhemmin, kuinka paljon olin muuttunut.
Tähän päivään asti -
minussa on osa, joka kuoli Afganistanissa,
jota en koskaan saa takaisin.
Muistan erään yön vartiotornissa Afganistanissa.
Tajusin, mitä amerikkalainen vapaus oli.
Mitä tarkoitimme "vapaudella" tässä maassa?
Se oli vapaus teeskennellä.
Tunnemme, että meillä on oikeus fiktioihimme.
He ampuvat vasemmalta puolelta!
Näen heidät.
Kun menee Afganistaniin,
silmät tavallaan avautuvat.
Jumalauta!
Meidät tapetaan. Ota ase!
Perääntykää! Liikettä!
Jumalauta!
Hei! Auttakaa minua!
Sain viimein soittaa tänään.
Odotin, että minua kaivattaisiin kovasti.
Ja sen sellaista.
Ei. Soitin kotiin -
ja kuulin: "Kaikki on hyvin. Täällä juhlitaan.
Elämä sujuu hyvin täällä."
Hän ei edes kysynyt, miten voin.
Sitten tajusin,
että ihmiset eivät välitä siitä, mitä teemme täällä.
Kukaan -
ei enää edes mainitse 9/11-iskuja,
ja minä olen täällä niiden takia.
Tämä on Amerikan historian pisin sota.
Se on tilanne nyt. Kellään ei ole ratkaisua siihen.
Afganistanin sodan alkuvaiheessa -
oli mahdollisuus jäljittää bin Laden -
Tora Boran vuorille.
Kun se tilaisuus meni ohi, emme päässeet lähellekään -
sitä tasoa, jossa olisimme voineet -
paikantaa hänet niin tarkasti -
ja saattaa hänet oikeuden eteen.
CIA tuli Valkoiseen taloon työväen juhlapäivän aikaan vuonna 2010 -
tiedottamaan presidentille epäilyttävästä linnakkeesta.
Kysymykset kuhisivat ihmisten mielissä.
Osama bin Laden saattoi piileskellä siellä.
Tekstitys: Ida Suninen